Държавен вестник, бр. 72, 2025 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  72
точката. Геодезическата височина е положи­
телна над елипсоида и отрицателна под него. 
Геодезическата височина представлява част 
от геодезическата (елипсоидна) координатна 
система – геодезическа ширина, геодезическа 
дължина и геодезическа височина. Геодези­
ческата височина се нарича още геометрична 
височина.
5. „Геодезическа референтна система“ се 
дефинира с (се състои от) международно 
приети константи, конвенции, модели и па­
раметри, описващи земните геометрия и поле 
на силата на тежестта.
6. „Геоид“ е еквипотенциална повърхнина 
на полето на силата на тежестта (ниво-повърх­
нина), която е перпендикулярна на посоката 
на вектора на силата на тежестта и която най-
добре апроксимира на средното морско ниво 
на локално, регионално или глобално ниво.
7. „Геопотенциал“ или „земен потенциал“ 
е потенциалът на полето на силата на тежест­
та, дефиниран като сума от потенциала на 
земното привличане (гравитационен потен­
циал) и потенциала на центробежната сила 
(центробежен потенциал).
8. „Геопотенциална кота“ или „геопотенци­
ално число“ е разликата между стойностите 
на геопотенциала на дадена точка и геопотен­
циала на приетото за съответната височинна 
система изходно (нулево) ниво.
9. „Геопотенциална разлика“ е разликата 
в между потенциалите на силата на тежестта 
в две точки.
10. „Ниво-повърхнина“ е еквипотенциална 
повърхнина на полето на силата на тежест­
та или повърхнина, минаваща през точки с 
еднакъв (константен) потенциал на силата 
на тежестта.
11. „Квазигеоид“ е помощна повърхнина, 
близка до геоида, свързана с въвеждането на 
теорията на нормалните височини от М. С. 
Молоденски.
12. „Нормален потенциал“ е потенциалът 
на полето на нормалната сила на тежестта, 
дефиниран като сума от нормално поле на 
привличане (нормалното гравитационно поле) 
и нормалния центробежен потенциал, създа­
ван от референтен елипсоид с маса, равна на 
масата на Земята, въртящ се около малката 
си ос с ъглова скорост, равна на ъгловата 
скорост на Земята.
13. „Нормална височина“ е геодезическата 
височина на точка, намираща се по норма­
лата към елипсоида през точката, за която 
нормалната геопотенциална кота (съвпада с) 
е равна на геопотенциалната кота на точката 
от земната повърхност. Нормалната височина 
е положителна за точки над елипсоидната 
повърхност (по посока на външната нормала 
към елипсоида) и отрицателна под нея. При 
дефинирането на нормалната височина раз­
стоянието се измерва по нормалната силова 
линия през точката, за която се приема, че 
съвпада с нормалата към елипсоида. Нор­
малната височина може да се представи като 
разстояние по нормалата през точката до 
повърхността на квазигеоида.
14. „Нормално поле на силата на тежестта“ 
е полето на силата на тежестта, създавано 
от т.нар. Нормална Земя, представляваща 
референтен ниво-елипсоид с начало в ма­
совия център на Земята и въртящ се заедно 
(едновременно) със Земята. Нормалното поле 
на силата на тежестта се състои от полето 
на привличане, създавано от референтния 
елипсоид (нормално поле на привличане, 
нормално гравитационно поле) и от цент­
робежния потенциал, създаван от въртенето 
на елипсоида около малката му ос.
15. „Нормално превишение“ между две 
точки на земната повърхност представлява 
разликата на нормалните височини на двете 
точки. Нормалното превишение се изчислява, 
като към „измереното превишение“ вслед­
ствие на геометрична нивелация се прибавят 
първа и втора нормална поправка, свързани 
с реализацията на дефиниционната формула 
на нормалната височина; 
16. „Нормална силова линия“ е равнин­
на крива, лежаща в меридианната равнина 
на точката, за която векторите на полето 
на нормалната сила на тежестта се явяват 
допирателни. Нормалната силова линия е 
перпендикулярна на ниво-повърхнините на 
нормалното поле на силата на тежестта (нор­
малните ниво-повърхнини).
17. „Отвесна линия“ е пространствена кри­
ва линия, за всяка точка на която векторът 
на силата на тежестта се явява допирателен.
18. „Приливна система“ е регламентира­
на концепция, определяща деформацията 
на земната повърхност или изменението на 
гравитационното поле на Земята, дължащи се 
на приливния ефект върху тях, предизвикан 
от приливния потенциал.
19. „Референтен елипсоид“ е сплеснат рота­
ционен елипсоид с форма и размери, близки 
до тези на геоида, с център в масовия център 
на Земята и ротационна ос, съвпадаща със 
средната ротационна ос на Земята.“
§ 36. Навсякъде в инструкцията думите:
1. „Вертикална референтна система“ и 
„височинна референтна система“ се заменят 
с „височинна (вертикална) система“, а думите 
„вертикалните и/или височинните“ се заменят 
с „височинните (вертикалните)“.
2. „Геопотенциално число“ и „геопотенци­
ални числа“ се заменят съответно с „геопо­
тенциална кота“ и „геопотенциални коти“.
3. „Колимачна грешка“ се заменят с думите 
„главно осово условие на нивелира“.
§ 37. В приложение № 1 думите „към чл. 3, 
ал. 8“ се заменят с „към чл. 3, ал. 4“.
§ 38. Приложение № 7 към чл. 34 се из­
меня така: